Okresná prokuratúra Nové Mesto nad Váhom 
Hviezdoslavova 36, 915 01 Nové Mesto nad Váhom 	

Sp. zn. : Pv 362/09/3304	Nové Mesto nad Váhom, 14.1.2013
EEČ : 2-24-10-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona s poukazom na § 138 písmeno b Trestného tákona

Rozhodol: 	prokurátorka Okresnej prokuratúry Nové Mesto nad Váhom
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
1/ obv. XXXXX ako otec XXXXX, nar. XXXXX, trvale bytom XXXXX, XXXXX si v období od 1. 12. 2007 do 30. 4. 2009 vôbec neplnil svoju vyživovaciu povinnosť na svoju dcéru XXXXX, vyplývajúcu mu z ustanovení Zákona o rodine, ktorá mu bola deklarovaná i rozsudkom Okresného súdu Senica č. 14C/146/2007-31 zo dňa 19. 9. 2007 s právoplatnosťou a vykonateľnosťou od 13. 1. 2005, ktorým bol zaviazaný prispievať na jej výživu sumou 2.000,- Sk (66,39 €) mesačne, ktoré výživné je povinný platiť k rukám matky dieťaťa XXXXX vždy do 15. dňa v mesiaci vopred a tým, že si túto svoju vyživovaciu povinnosť v predmetnom období vôbec neplnil, vznikol mu dlh na výživnom vo výške 1.128,60 € k rukám oprávnenej XXXXX, nar. XXXXX trvale bytom XXXXX, XXXXX

2/ že obv. XXXXX ako otec XXXXX, rod. XXXXX si v období od 22. 2. 2008 do 30. 4. 2009 riadne neplnil svoju vyživovaciu povinnosť na jej osobu, vyplývajúcu mu z ustanovení Zákona o rodine, ktorá mu bola deklarovaná rozsudkom Okresného súdu Senica č. 4C/96/2008-41 zo dňa 12. 11. 2008, ktorým bol zaviazaný prispievať na výživu dcéry XXXXX, rod. XXXXX sumou vo výške 2.000,- Sk (66,39 €) mesačne, s účinnosťou od 22. 2. 2008 do 31. 10. 2008 a vo výške 2.500,- Sk (82,98 €) s účinnosťou od 1. 11. 2008, ktoré výživné je povinný platiť k rukám dcéry XXXXX, rod. XXXXX, vždy do 15. dňa v mesiaci vopred a tým, že si túto svoju vyživovaciu povinnosť v predmetnom období riadne neplnil, vznikol mu dlh na výživnom vo výške 954,41 € k rukám oprávnenej XXXXX, rod. XXXXX nar. XXXXX

lebo zanikla trestnosť činu
Odôvodnenie:
Uzneseniami policajta Okresného riaditeľstva PZ v Trenčíne oddelenia skráteného vašetrovania Myjava sp. zn. ORP-654/5-OSV-TN 2009 zo dňa 30.04.2009 a ORP -655/5-OSV-TN-2009 zo dňa 30.04.2009 bolo v zmysle  § 206 ods. 1 Trestného poriadku vznesené obvinenie XXXXX pre trestný čin zanedbania povinnej výživy podľa § 207 ods. 2  Trestného zákona na skutkovom základe, uvedenom vo výrokovej časti tohto uznesenia.Následne bola poľa výsledkov dokazovani aupravená právna kvalifikácia skutkov nakoľko bolo zistené, že tiato vykazujú znaky skutkovej podstaty prečinu zanedbania povinnej výživy podľa § 207 odsek 1, odsek 3 písmeno b Trestného zákona s poukazom na § 138 písmeno b Trestného tákona.

Policajt po skončení vyšetrovania predložil tunajšej prokuratúre vyšetrovací spis s návrhom na zastavenie trestného stíhania podľa § 215 ods. 1 písm. h) Trestného poriadku s poukazom na ustanovenie § 86 písm. a) Trestného zákona.

Preskúmaním spisového materiálu, vzťahujúceho sa na predmetnú trestnú vec som zistila, že návrh policajného orgánu je dôvodný a v súlade so zákonom, pretože výsledky dokazovania, vykonaného v rámci skráteného vyšetrovania, v dodatočnom rozsahu odôvodňujú vydanie rozhodnutia v zmysle § 215 ods. 1 písm. h) Trestného poriadku.

V rámci dokazovania bol  vypočutý obvinený XXXXX a poškodené XXXXX a XXXXX, ktoré  uviedli, že im  bol obvinený dlžný na výživnom za predmetné obdobie čiastky 1128,60UR XXXXX a 954,41 EUR XXXXX , pričom im výživné v celom uvedenom rozsahu uhradil po vznesení obvinenia.

Výšku vyživovacej povinnosti zo strany obvineného preukazujú tiež listinné dôkazy, založené vo vyšetrovacom spise, a to rozhodnutia súdu o výške výživného a o úprave starostlivosti o dieťa, správy o majetkovýsh pomeroch a  osobe obvineného a dietí, potvrdenia o návšteve školy a   rodné listy oboch detí.

Podľa § 215 ods. 1 písm.hg) Trestného poriadku prokurátor zastaví trestné stíhanie ak zanikla trestnosť činu.

Podľa § 86 písm. a) Trestného zákona trestnosť trestného činu zaniká ak ide o trestný čin zanedbania povinnej výživy podľa § 207 Trestného zákona, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Vzhľadom k horeuvedeným skutočnostiam je potrebné konštatovať, že obvinený XXXXX svoju vyživovaciu povinnosť, ktorú zanedbal, dodatočne v celom rozsahu splnil, pričom neplatenie výživného nemalo pre oprávnenú osobou trvalé nepriaznivé následky, a preto je daný dôvod na zastavenie trestného stíhania podľa § 215 ods. 1 písm. h) Trestného poriadku.

S poukazom na vyššie uvedené dôvody som rozhodla tak ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Katarína Zeleňáková
prokurátorka